CELEX: 62009CN0016
Language: sk
Date: 2009-01-15 00:00:00
Title: Vec C-16/09: Návrh na začatie prejudiciálneho konania, ktorý podal Bundesfinanzhof (Nemecko) 15. januára 2009 – Gudrun Schwemmer/Agentur für Arbeit Villingen-Schwenningen – Familienkasse

18.4.2009   
            
            
               SK
            
            
               Úradný vestník Európskej únie
            
            
               C 90/7
            
         Návrh na začatie prejudiciálneho konania, ktorý podal Bundesfinanzhof (Nemecko) 15. januára 2009 – Gudrun Schwemmer/Agentur für Arbeit Villingen-Schwenningen – Familienkasse
   (Vec C-16/09)
   2009/C 90/11
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesfinanzhof
   
      Účastníci konania pred vnútroštátnym súdom
   
   
      Žalobkyňa: Gudrun Schwemmer
   
      Žalovaný: Agentur für Arbeit Villingen-Schwenningen – Familienkasse
   
      Prejudiciálne otázky
   
   
               1.
            
            
               Má sa pravidlo uvedené v článku 76 ods. 2 nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci Spoločenstva (1), uplatniť obdobne na článok 10 ods. 1 písm. a) nariadenia Rady (EHS) č. 574/72 z 21. marca 1972, ktorým sa stanovuje postup pri vykonávaní nariadenia (EHS) č. 1408/71 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú rámci Spoločenstva (2), v prípadoch, v ktorých oprávnený rodič nepožiadal o rodinné dávky, na ktoré má nárok v krajine zamestnania?
            
         
               2.
            
            
               V prípade, že článok 76 ods. 2 nariadenia č. 1408/71 je obdobne uplatniteľný: na základe ktorých diskrečných kritérií môže inštitúcia krajiny bydliska príslušná pre rodinné dávky uplatniť článok 10 ods. 1 písm. a) nariadenia č. 574/72 tak, ako keby sa dávky poskytovali v krajine zamestnania? Môže byť diskrečná právomoc, prejavujúca sa v tom, že sa predpokladá poberanie rodinných dávok v krajine zamestnania, obmedzená v prípade, keď oprávnená osoba o rodinné dávky, na ktoré má nárok v krajine zárobkovej činnosti zámerne nepožiadala o rodinné dávky, na ktoré má nárok v krajine zamestnania, aby spôsobila škodu osobám, ktoré majú nárok na prídavky na deti v krajine bydliska?
            
         
      (1)  Ú. v. ES L 149, s. 2; Mim. vyd. 05/001, s. 35.
   
      (2)  Ú. v. ES L 74, s. 1; Mim. vyd. 05/001, s. 83.